**Nyírkarász község Képviselőtestületének 2018. november 29 napján (csütörtök) 15.00 órakor tartott testületi ülésének**

1. jegyzőkönyve,-
2. tárgysorozata,-
3. rendelete: 10/2018.
4. határozat: 62-67 /2018.

Száma: I/293-19/2018.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés a téli rezsicsökkentés kiterjesztése érdekében a települési önkormányzatok 2017. évi szociális célú tüzelőanyag vásárlásához kapcsolódó kiegészítő támogatás helyi szabályairól szóló önkormányzati rendelet megalkotására

Előadó: Szalmási József polgármester

3.) Előterjesztés a Kisvárdai Tankerületi Központ és a Nyírkarász Községi Önkormányzat között létrejött vagyonkezelési szerződés módosításáról és a költségmegosztásról szóló megállapodás aláírásáról- ismételt tárgyalás

Előadó: Szalmási József polgármester

4.) Előterjesztés Nyírkarász Önkormányzat és Intézményei, Polgármesteri Hivatala 2019. évre vonatkozó Belső Ellenőrzési Tervének, és a Kockázatelemzésének elfogadásáról

Előadó: Matyi Andrásné jegyző

5.) Előterjesztés a 2019 Startmunka mintaprogramban való önkormányzati részvételről

Előadó: Szalmási József polgármester

6.) Előterjesztés a Nyírkarász község 2017.évi Gyermekvédelmi és Gyermekjóléti feladatainak ellátásáról„ szóló átfogó értékelés elfogadásáról- a 2018.május 31 napján elfogadott értékelés kiegészítése

Előadó: Szalmási József polgármester

Egyebek

**Zárt ülés keretében:**

1.)Előterjesztés a Hátrányos Helyzetű Tanulók Arany János Tehetséggondozó Programban való részvételére

Előadó: Szalmási József polgármester

2.)Előterjesztés Bursa Hungarica Felsőoktatási Önkormányzati Ösztöndíjrész bírálatára

Előadó: Szalmási József polgármester

3.) Előterjesztés a rendkívüli települési támogatási kérelmek döntésére

Előadó: Szalmási József polgármester

Nyírkarász, 2018. november 29.

 **Szalmási József**

 **polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. november 29 napján (csütörtök) 15.00 órakor tartott testületi ülésén.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Dudás Béláné, Kovács Sándorné, Szabó Imre önkormányzati képviselők

***Tanácskozási joggal:*** Matyi Andrásné jegyző

Kapin Mihály önkormányzati képviselő jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Szalmási József javasolta a napirendi pontok elfogadását. A Képviselőtestület a napirendi pontokat 6 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**62/2018.(XI.29.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Csordás Zoltánné és Szabó Imre önkormányzati képviselőket megválasztotta a jelen jegyzőkönyv hitelesítésére.

Matyi Andrásné jegyző figyelmeztette a Képviselő-testületet, mivel az Önkormányzat nettó finanszírozása még mindig felfüggesztés alatt áll, nem kap az Önkormányzat normatívát, ezért a kiadások tárgyában hozott döntéseiket gondolják át, akként hozzák meg, azokat minimalizálva, hogy a működés veszélybe ne kerüljön.

Szalmási József polgármester jóváhagyva, megerősítette az elhangzottakat. Hozzátette, hogy a Magyar Államkincstár tájékoztatása szerint decemberben újra folyósításra kerül a nettó finanszírozás. A 2017. évi éves beszámoló elkészült vállalkozó tanácsadási segítsége igénybevételével, amely 1.270.000,- Ft-ba kerül az Önkormányzatnak.

**Tárgy: (2.tsp.) Előterjesztés a téli rezsicsökkentés kiterjesztése érdekében a települési önkormányzatok 2017. évi szociális célú tüzelőanyag vásárlásához kapcsolódó kiegészítő támogatás helyi szabályairól szóló önkormányzati rendelet megalkotására**

Előadó: Szalmási József polgármester

Szalmási József polgármester tájékoztatta a jelenlévőket, hogy az Ügyrendi Bizottság 2018. november 29 napján, 14.30 órakor kezdődő ülésén tárgyalta a rendelet véleményezését.

Dudás Béláné Ügyrendi Bizottság elnöke tájékoztatta a jelenlévőket, hogy a Bizottság elfogadásra javasolja a rendeletet, amely kérelemhez kötött, 2019. január 15 napjáig történő benyújtási határidővel, a lehetőségek szerint szigorúbb feltételekkel, rászorultság alapján amely határidő jogvesztő.

A Képviselőtestület 6 igen szavazattal, ellenszavazat és tartózkodás nélkül a következő rendeletet alkotta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**10/2018. (XI.29.)**

**önkormányzati rendelete**

**a téli rezsicsökkentés kiterjesztése érdekében a települési önkormányzatok 2017. évi szociális célú tüzelőanyag vásárlásához kapcsolódó kiegészítő támogatás helyi szabályairól**

Nyírkarász Község Önkormányzatának Képviselő-testülete

az Alaptörvény 32. Cikk (2) bekezdése alapján,

a Magyarország 2017. évi központi költségvetéséről szóló 2016. évi XC. törvény 3. melléklet I.9. pontjában foglaltak alapján a települési önkormányzatok szociális célú tüzelőanyag vásárláshoz kapcsolódó támogatása érdekében,

a Magyarország helyi önkormányzatairól szóló 2011. évi CLXXXIX. törvény 42. § (1) bekezdésében meghatározott feladatkörében eljárva a következőket rendeli el:

**I. fejezet**

**A támogatásra vonatkozó általános szabályok**

1. A rendelet célja, hatálya

 1.§ (1) Nyírkarász Községi Önkormányzat e rendelet alapján a téli rezsicsökkentés kiterjesztése érdekében a települési önkormányzatok 2017. évi szociális célú tüzelőanyag vásárlásához kapcsolódó kiegészítő támogatás nyújtásáról szóló 1152/2018. (III. 27.) Korm. határozatban foglaltak alapján a BMÖGF/63-12/2018. számú belügyminiszteri támogatói okiratban jóváhagyott 256 q barnakőszén iránti támogatásra (a továbbiakban: támogatás) nyújt lehetőséget.

(2)E rendelet célja, hogy Nyírkarász településen élők részére támogatást nyújtson szociális rászorultsága alapján, tekintettel a törvényi felhatalmazásra meghatározza a természetben nyújtott egyszeri tüzelőanyag juttatás ellátási forma jogosultsági feltételeit, és az igénylés, odaítélés menetét.

(3) E rendelet hatálya kiterjed Nyírkarász Község közigazgatási területén életvitelszerűen lakó és ott lakcímmel rendelkező állampolgárokra.

2. A támogatás feltételei

2. § (1) Az önkormányzat vissza nem térítendő természetbeni támogatást –barnakőszén- biztosít elsősorban annak a személynek, aki

*a)* a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, vagy - tekintet nélkül annak természetbeni vagy pénzbeli formában történő nyújtására - települési támogatásra (különösen a lakhatáshoz kapcsolódó rendszeres kiadások viselésével kapcsolatos támogatás) jogosult,

b) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család.

(2) Az (1) bekezdésben foglaltakon túl az Önkormányzat vissza nem térítendő természetbeni támogatást - barnakőszén - biztosíthat a rendelkezésre álló keret erejéig azon Nyírkarászi személyek számára, akik családjában az egy főre eső jövedelme nem haladja meg az öregségi nyugdíj mindenkori legkisebb összegének 175 %-át, kerekítve az 50.000,- Forintot.

(3) A tüzelőanyag támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

(4) Az önkormányzat hivatalának szociális ügyintézője előzetes ellenőrzést készít a beérkezett kérelmek alapján a jogosultak köréről, e rendeletben foglaltak figyelembevételével benyújtja azt a döntéshozatalra.

3. § Háztartásonként legfeljebb 5 q barnakőszén biztosítható.

4.§ Nem jogosult szociális célú tüzelőanyag támogatásra – függetlenül a 2. § -ban meghatározott feltétel teljesülésétől – az a személy, család

1. azon ingatlan vonatkozásában, mely tűzelőanyaggal egyáltalán nem fűthető.
2. az üresen álló, nem lakott ingatlanra, amelyben életvitelszerűen senki sem él.

**II. Fejezet**

**3. A támogatás igénylésének menete**

5. § (1) A támogatás megállapítása iránti eljárás az e rendelet 1. számú melléklete szerinti kérelemre indul.

(2) A kérelmeket 2019. január 15 napjáig a Nyírkarászi Polgármesteri Hivatalba lehet benyújtani.

(3) A kérelmek elbírálása az Ügyrendi Bizottság hatáskörébe tartozik.

(4) A tüzelőanyag átvételét a jogosult a rendelet 2. számú mellékletét képező átvételi elismervény aláírásával igazolja.

(5) Az önkormányzat a szociális célú szénben részesülőtől ellenszolgáltatást nem kér.

6. §. A forrás felhasználását követően benyújtott kérelmeket – függetlenül attól, hogy azok a 2. § meghatározott feltételeknek megfelelnek-e– el kell utasítani.

**III. Fejezet**

**Záró rendelkezések**

7. § (1) Jelen rendelet a kihirdetését követő napon lép hatályba, és 2019. március 31. napján hatályát veszti.

K.M.F.

 Szalmási József Matyi Andrásné

 polgármester jegyző

Jelen rendelet kihirdetve: 2018. november 29 napján.

                                                                                   Matyi Andrásné

                                                                                              jegyző

Ikt.sz : ………….. 1. sz. melléklet a 10/2018/(XI.29.)önkormányzati rendelethez

A kérelem benyújtható: 2019.01.15.-ig.

**Kérelem**

 (név) (szül. hely és idő: )

Nyírkarász ,............ u. ................. sz. alatti lakos kérem, hogy részemre Nyírkarász Község Önkormányzata Képviselő-testületének a téli rezsicsökkentés kiterjesztése érdekében a települési önkormányzatok 2017. évi szociális célú tüzelőanyag vásárlásához kapcsolódó kiegészítő támogatás helyi szabályairól szóló 10/2018.(XI.29.) önkormányzati rendelete alapján szíveskedjenek természetbeni juttatásként tüzelőanyagot biztosítani.

A tüzelőanyag támogatásra a rendelet szerint azért vagyok jogosult mert:\*

a) aktív korúak ellátására vagyok jogosult, a megállapító határozat száma:

b) időskorúak járadékára vagyok jogosult, a megállapító határozat száma.

c) települési támogatásban részesülök, a megállapító határozat száma.

 d)     halmozottan hátrányos helyzetű gyermeket nevelek, a megállapító határozat száma……...

e) családjában az egy főre eső jövedelme nem haladja meg az öregségi nyugdíj mindenkori legkisebb összegének 175%-át, kerekítve az 50.000,- Forintot.

2. A kérelmező és a vele egy családban élő személyek adatai és jövedelme a **e) pont esetében**: ***jövedelemigazolásokat mellékelni szükséges!***

|  |  |  |  |
| --- | --- | --- | --- |
| Név | Rokoni kapcsolata a kérelmezővel | Születési idő (év, hó, nap) | Havi nettó jövedelem (Ft) |
|   |   |  |   |
|   |   |  |   |
|   |   |  |   |

*\* (megfelelő aláhúzandó és kitöltendő.)*

Nyírkarász, 20

………………………….

 kérelmező

|  |
| --- |
| 2. sz. melléklet a 10/2018.(XI.29.) önkormányzati rendelethez**Átvételi elismervény**………………………… ………….….. (név) Nyírkarász, ………………..út………... sz.alatti lakos aláírásommal elismerem, hogy a mai napon Nyírkarász Község Önkormányzata Képviselő­testületének a téli rezsicsökkentés kiterjesztése érdekében a települési önkormányzatok 2017. évi szociális célú tüzelőanyag vásárlásához kapcsolódó kiegészítő támogatás helyi szabályairól szóló 10/2018. (XI.29.) önkormányzati rendelete alapján megállapított természetbeni juttatásként ………q mennyiségű tüzelőanyagot( barnakőszén )átvettem.Nyírkarász, 20…………………….. |
|  ……………………………………….. ………………………………………….. átadó átvevő |

**Tárgy: (3.tsp.) Előterjesztés a Kisvárdai Tankerületi Központ és a Nyírkarász Községi Önkormányzat között létrejött vagyonkezelési szerződés módosításáról és a költségmegosztásról szóló megállapodás aláírásáról- ismételt tárgyalás**

Előadó: Szalmási József polgármester

Szalmási József polgármester tájékoztatta a jelenlévőket, hogy a tárgyban meghívásra megbeszélés is lezajlott 2018. november 20 napján a Polgármesteri Irodában, ahol a Kisvárdai Tankerület képviseletében jelen volt Kenyeres Attila és dr.Debreczenszki Julianna munkatársak. Többek között elhangzott a megbeszélésen, amivel mint polgármester egyetértett, hogy közös érdek a jó együttműködés.

A vagyonkezelési szerződés tekintetében az átvevő fél személyében bekövetkezett változás- Klebersberg Intézményfenntartó Központ területi szerve a Kisvárdai Tankerület Központ lett. Az át nem adott helységek annyiban változnának, hogy az átadott épülethelységek közül kikerül a könyvtár helység. Ezzel még nem lenne gond, a költségmegosztásról szóló megállapodás inkább hagy maga után kivetnivalót. Számítások azt mutatják, hogy eddig az önkormányzat 4 millió forintot fizetett a jelenlegi megállapodás alapján, ez a jövőben szinte duplájára emelkedne a jelenlegi megállapodástervezet szerint. Tájékoztatta a jelenlévőket, hogy árajánlatot kért a közművek- a gázenergia, villamos áram- tekintetében fogyasztási almérők felszerelése tekintetében. Nincs az önkormányzat jó anyagi helyzetben, de ha hitelt kellene felvenni, már 1% kamattal folyósítanak a hitelintézetek hitelt. Az almérők felszerése, engedélyeztetése 2-3 hónap a szakemberek tájékoztatása szerint. Mind az önkormányzatnak, mind a Tankerületi Központnak az lenne az érdeke, hogy almérők kerüljenek felszerelésre, ebben a Tankerület nem hajlandó költségmegosztásra. Kettő opciót tud javasolni a költségmegosztásról szóló megállapodás tárgyában. Első: elfogadja a Képviselőtestület a megállapodást azzal a kikötéssel, hogy a könyvtáros bérét tovább is a Tankerület rendezi, hiszen az Önkormányzat nagyon sok mindennel besegít az iskola működésébe például a buszokat mindig díjmentesen rendelkezésükre bocsájtja, az ebédlő helységet rendezvényekre használhatja az iskola. Nem egy önkormányzatról tud, akik ezeket a díjakat kiszámlázzák a Tankerületnek. Ilyen kondíciókkal pedig az almérők felszereléséig lenne a megállapodás érvényes.

Második: Nem fogadja el a Képviselő-testület a megállapodást ebben a tervezet szerinti tartalommal. Ha felszerelésre kerülnek a fogyasztási almérők, ami 2-3 hónap, akkor kerülne módosításra a megállapodás.

Szabó Imre önkormányzati képviselő szerint is érdeke a Tankerületnek az almérők felszerelése.

Dudás Béláné önkormányzati képviselő közölte, nem járul hozzá ahhoz, hogy a könyvtáros munkahelye veszélybe kerüljön.

Szalmási József polgármester válaszában közölte, hogy erről szó sincs, másrészt a könyvtáros nem az önkormányzatnál van állományban.

Az előterjesztést megtárgyalva Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYIRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**63/2018.(XI.29.)**

**határozata**

**Kisvárdai Tankerületi Központ és a Nyírkarász Községi Önkormányzat között létrejött vagyonkezelési szerződés módosításáról**

**A Képviselőtestület**

1. a Kisvárdai Tankerületi Központtal a 2013.január 31 napján megkötött Vagyonkezelési szerződés 1. számú módosítását 2018. december 1. napján történő hatálybalépéssel e határozat melléklete szerinti tartalommal elfogadja.
2. felhatalmazza a polgármestert a szerződés aláírására.

Felelős: Képviselőtestület

Határidő: 2018. december 1.

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**64/2018.(XI.29.)**

**h a t á r o z a t a**

**a Kisvárdai Tankerületi Központtal kötendő költségmegosztásról szóló megállapodás elfogadásáról**

**A Képviselőtestület**

Kisvárdai Tankerületi Központtal kötendő költségmegosztásról szóló „a köznevelési intézmény állami működésbe vételével nem érintett ingatlanrésszel kapcsolatos költségek viseléséről” megnevezésű megállapodást e határozat melléklete szerinti tartalommal és kondíciókkal nem fogadja el.

Felelős: Képviselőtestület

**Tárgy: (4.tsp.) Előterjesztés Nyírkarász Önkormányzat és Intézményei, Polgármesteri Hivatala 2019. évre vonatkozó Belső Ellenőrzési Tervének, és a Kockázatelemzésének elfogadásáról**

Előadó: Szalmási József polgármester

Szalmási József polgármester az előterjesztés szerint tájékoztatta a jelenlévőket.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**65/2018. (XI. 29.)**

**h a t á r o z a t a**

**Nyírkarász Önkormányzat és Intézményei, Polgármesteri Hivatala 2019. évre vonatkozó Belső Ellenőrzési Tervének, és a Kockázatelemzésének elfogadásáról**

**Nyírkarász Önkormányzat Képviselő-testülete:**

Nyírkarász Önkormányzat és Intézményei, Polgármesteri Hivatala 2019. évre vonatkozó Belső Ellenőrzési Tervét, és a Kockázatelemzést jelen határozat melléklete szerinti tartalommal elfogadta.

Felelős: Matyi Andrásné jegyző

Határidő: 2018.december 31.

**Tárgy: (5.tsp.) Előterjesztés a 2019 Startmunka mintaprogramban való önkormányzati részvételről**

Előadó: Szalmási József polgármester

Szalmási József polgármester tájékoztatta a jelenlévőket, hogy a 2019. évi Startmunka mintaprogram ismételten 1 éves időtartamú 2019.március 1napjától 2020.február 29 napjáig.

Csordás Zoltánné önkormányzati képviselő érdeklődött a tervezett illetve engedélyezett létszám felől.

Szalmási József polgármester tájékoztatta, hogy a támogatás intenzitás sávos létszámtól függően. Előrejelzés alapján 45 fő felett drasztikusan csökken a támogatás, programonként. Lehetőség lesz az is, hogy ha nem végez a munkavállaló hatékony érdemi munkát, csökkenteni lehet a bérét. Továbbá a mezőgazdasági vállalkozók hivatalosan kivehetik a közmunkaprogramból a munkavállalót.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**66/2018.(XI.29.)**

**h a t á r o z a t a**

**Startmunka mintaprogramban való önkormányzati részvételről**

**A Képviselő-testület**

a fenti tárgyú előterjesztést megtárgyalta és egyetért azzal, hogy

1. a 2019 évi Járási Startmunka mintaprogramok keretében történő közfoglalkoztatási programokban Nyírkarász Község Önkormányzata részt vegyen,
2. a Képviselőtestület Szervezeti és Működési Szabályzatáról szóló önkormányzati rendeletben foglaltak alapján a polgármester benyújtja a közfoglalkoztatási kérelmeket, pályázatokat.

Határidő: folyamatos

Felelős: Szalmási József polgármester

**Tárgy: (6.tsp.) Előterjesztés a Nyírkarász község 2017.évi Gyermekvédelmi és Gyermekjóléti feladatainak ellátásáról„ szóló átfogó értékelés elfogadásáról- a 2018.május 31 napján elfogadott értékelés kiegészítése**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint. Hozzátette még, hogy a Biztos Kezdet Gyerekház működésébe az óvónők aktív közreműködésére lenne szükség.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**67/2018. (XI.29.)**

**h a t á r o z a t a**

**Nyírkarász község 2017.évi Gyermekvédelmi és Gyermekjóléti feladatainak ellátásáról szóló átfogó értékelés elfogadásáról** –

**a 2018.május 31 napján elfogadott értékelés kiegészítése**

**A Képviselőtestület:**

1. A Szabolcs-Szatmár-Bereg Megyei Kormányhivatal Gyámügyi és Igazságügyi Főosztály Szociális és Gyermekvédelmi Osztályának 2018.10.02. napján megküldött javaslata alapján a gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 96. § (6) bekezdése szerint a Nyírkarász község 2017. évi gyermekjóléti és gyermekvédelmi feladatainak ellátásáról szóló átfogó értékelést a kiegészítésekkel egységes szerkezetben elfogadta.
2. Utasítja a jegyzőt, hogy az értékelést a Szabolcs-Szatmár-Bereg Megyei Kormányhivatal Gyámügyi és Igazságügyi Főosztályának küldje meg.

Határidő: 2018.december 1.

Felelős: Jegyző

**E g y e b e k :**

Kovács Sándorné önkormányzati képviselő jelezte, hogy sok a patkány a településen.

Szalmási József polgármester válaszolta, szerinte ez a szennyvízberuházás következménye. Nem lenne butaság vadászgörény tartása, akár szolgáltatás szintjén sem.

Dudás Béláné önkormányzati képviselő a Váci Mihály Általános Iskola intézményvezetője és tantestülete nevében meghívta a jelenlévőket az Adventi koncertjükre.

Több tárgy, és kérdés nem volt, Szalmási József polgármester az ülést bezárta.

**K.M.F.**

 **Szalmási József Matyi Andrásné**

 **polgármester jegyző**

 **Csordás Zoltánné Szabó Imre**

 **önkormányzati képviselő önkormányzati képviselő**